**OUR TARGET: UNDERSTANDING THE WORLD! - Art & Science & Tech Fair - Proiect iniţiat şi coordonat de Şcoala Metropolitană ARC, inclus în Calendarul Activităţilor Educative Municipale - CAEM 2019 si 2020.** Prin implicarea familiei și a comunităţii educaţionale şi ştiinţifice propunem un alt tip de educare a copiilor, în care toţi factorii interesaţi pot colabora pentru un scop social comun: educarea copiilor noştri pentru a deveni adulţi rezilienţi, creativi şi responsabili. Activităţile sunt concepute pentru a dezvolta abordarea experienţială integrată, care este în acord cu procesele naturale şi îmbină în procesul educaţional tehnologia, explorarea ştiintifică, povestirile inspiraţionale, abilităţile artistice. <https://www.youtube.com/watch?v=o6u4eX8NsmM>

<https://www.youtube.com/watch?v=vjdp6orTEEs>

**Partener**i: Centrul pentru Studii Complexe, Educaţie Privată.ro, Asociaţia CRESTEM, Orăşelul Cunoaşterii, Asociaţia Învaţă să Zbori!, Asociaţia Henri Coanda, Asociaţia FaSCInation şi organizatoarii SciKids Festival de Ştiinţă. Parteneri media. Radio România Cultural, Radio Itsy Bitsy, Revista Ştiinţă şi Tehnică, Revista CARIERE, National TV. Parteneri business Sagal4Care SRL , Hubi’s Lab SRL, iSentinel SRL. Tematica recomandată: prioritatea acordată temelor legate de dimensiunea socială şi ecologică a ştiintei şi tehnologiei în perspectiva pregătirii copiilor pentru profesiile viitorului

**Trei secțiuni** de proiecte ale elevilor: aplicaţii IT, instalaţii funcţionale şi experimente ştiinţifice şi, respectiv, machete statice. Elevii (10-14 ani), prezintă propria ipoteză cu privire la un fenomen/o experienţă din viaţa cotidiană, creează un experiment, o machetă, o instalaţie sau o aplicaţie software, care să ilustreze cauzele sau dinamica unui fenomen, cauzele unei probleme sau să ilustreze o soluţie a problemei**. Ei beneficiază de ateliere de instruire pentru pregătirea proiectelor și de consultanță online de la membrii juriului. Profesorii facilitatori (în echipe multidisciplinare) beneficiază de ateliere de sprijin susținute de experți în domeniile științifice și didactice.**

**Juriul:** Dr.ing. Florin Munteanu, membru în Academia Oamenilor de Ştiinţă din România, fondatorul Centrului pentru Studii Complexe. **Membri: Dr. ing. Sorin Dinea - Preşedinte Asociaţia Henri Coandă , Andreea Stoica - Preşdinte Asociaţia FaSCInation, Dr. Bianca Gălăţeanu - Lector Facultatea de Biologie din Universitatea Bucureşti, Mihaela Ghiţă - Jurnalist emisiuni de ştiinţă la Radio România Cultural, Dan Dimofte – Fondator educatieprivata.ro, Dr. ing. Mircea Manolescu – Preşedinte Asociaţia IRSCA Gifted Education), Marius Paraschiv - Fondator Beyond Fantasy Studio, specialist IT**

Cele mai bune proiecte au fost premiate de sponsorul principal, Fundaţia Romanian Business School și de parteneri. Diseminarea s-a realizat în evenimente publice, pagini de web și prin partenerii media ( Radio și TV).